UBERA ARANZETA (EH Bildu, 2019-03-21):
Meatsuaren politika, beldurraren politika, Gorospe andrea, operación bikini da gure helburua, nirea behintzat, operación bikini, operación Osakidetza OPE.
Y el rosario va a continuar, Gorospe andrea, Rojo andrea, el rosario va a continuar. Hor ari gara ekainetik, ekaina, iraila, urria, azaroa eta guk lanean jarraituko dugu hauteskundeak egon edo hauteskundeak ez egon, kanpaina egon edo kanpaina ez egon, guretzako berdin delako eta guk lana berdin-berdin egiten dugulako. Zuentzako gauzak aldatzen dira? Zuentzako bai aldatzen dira gauzak, zeren zuen Darpónen dimisioa argi geratu da kalkulu elektoral huts batetan kokatzen dela.
Eta hemen erantzun behar den galdera bakarra da, hurrengo Osakidetzako lan eskaintza publikoan Murga anderea nortzuk, zeintzuk aukeratu behar dituzte? Nortzuk aukeratu behar dituzte lanpostuak? Nortzuentzako izango dira lanpostuak? Hori da erantzun behar den galdera. Eta guk nahi dugu lanpostu horiek hoberenentzat eta prestatuenentzat, eta horretarako lan egingo dugu, eta horretarako ari gara lanean. Eta hori da hemen erantzun behar den galdera bakarra: Lanpostu horiek zeintzuntzat dira? Norentzat dira? Hori da erantzun behar den galdera eta horretarako gaude hemen, besterik gabe.
Eta guk lanean jarraituko dugu, iraila izan, urria izan, azaroa izan, eta urtarriletik gaurdaino ere lan berberarekin egiten ari gara eta pentsatzen baduzue urtarriletik maiatzera egiten den lan guztia elektorala dela, badakizue zer egin genezakeen? Kamara hau disolbatu, denok etxera eta punto pelota. Goazen hori egitera. Dena elektorala baldin bada, lan guztia, goazen hori egitera, lasaiago geratu gara eta ez da ezer gertatuko.
Eta gero hemen oso ohikoa da. Dialektikak danerako balio du eta normalean komodinak daude, legea komodin bat da eta beste bat da bide judiziala, gaurkoan asko erabiltzen dena bide judiziala ikerketa batzordea aurrera ez egiteko. Eta gaur atera da beste bat, el buen nombre de Osakidetza, por el buen nombre de Osakidetza ikerketa batzordea atzera.
Osakidetzaren izen ona nahi baldin badugu bermatu, egin beharko genukeena da politika hobetu eta argitu dena eta saiatu hobetzen, eta ez kontrakoa, ez oztopatu. Zeren zuek egiten ari zaretenarekin justu kontrakoa egiten ari zaretelako, baina bueno. Y a eso se le llama contundencia, actuar con contundencia en el buen nombre de Osakidetza. En fin, baina bueno, ez nuen ezer gehiago espero ere gaurkoan.
Egia esan, ez dakit zergatik jarraitzen dudan pentsatzen posible dela gauzak aldatzea, posible dela talde batzuk beraien jokabideak eta jarrera aldatzea eta, okerragoa dena, zergatik pentsatzen dudan sistema sostengatzen duten alderdiak jokabidez aldatuko dutela, orain arte bidegurutze bakoitzean sistema sostengatzen duten alderdiak  - PSE, PNV eta PPk -  ba sistema sostengatzen jarraitu dutelako.
Eta orduan sistema sostengatzen dutenak dira onak eta beste guztiok gara txarrak eta besteok gara mendekuzaleak, elektoralistak, txantajistak, ramplones. Ez dakit. Ispiluaren aurrean begiratu zarete? Begiratu zarete ispiluaren aurrean? Igual noizbehinka ispiluaren aurrean begiratzea denoi etortzen zaigu ondo.
Eta ez dakit zergatik jarraitzen dudan pentsatzen posible dela herri hau batzoki bat izango ez balitz bezala kudeatzea aldatzea, ondo funtzionatzen dioenean Gobernuari batzoki bat bezala kudeatzen jarraitzea.
Azkenean orain arte bakarrik egin duzuena da zuritu, zuritu eta zuritu, jokabidea ikertu eta hobetu beharrean, eta hori da ikusi duguna, jarrera defentsiboa, kudeaketa kaxkarra, arduragabekeria, maila eskasa eta, okerrena dena, orain badirudi berriro ere harri berberean jauziko zaretela. Pena bat, pena bat egoerak eskatzen duenean beste maila batetan egotea.
Administrazio publikoaren praktika txarrak ez dira konpontzen Gobernuaren pataletekin, baloiak kanpora botaz umeak bezala edo zaborraren kamioia gainerako taldeengan botatzen. Praktika txarrak, administrazioaren praktika txarrak konpontzen dira ikertuaz, gardentasunaz...
...kamioia gainerako taldeengan botatzen. Administrazioaren praktika txarrak konpontzen dira ikertuaz, gardentasunaz, ikerketa batzordearekin, errora iritsiaz, zerk huts egiten duen, zer konpondu behar den, guzti horretaz lan eginez.
Eso es lo que proponíamos con nuestra propuesta: Luz y taquígrafos. Luz y taquígrafos son las irregularidades de la OPE de Osakidetza. Transparencia total. ¿A qué tienen miedo? Ez jarri isiltasunaren legea.
Benetan erakutsi alfonbrak altxatu nahi dituzuela eta alfonbrak astindu nahi dituzuela, horrela lortuko delako bakarrik Osakidetza zerbitzu publiko eredugarria izatea, horrela bakarrik erakutsiko duzuela benetan nahi duzuela Osakidetza zerbitu publiko eredugarri izatea eta Osakidetzaren izen ona mantentzea. Bestela, beste guztia soberan dago.
Hechos son amores.